Cuneiform Tablet Kt v/k 129 (AKT 3 105)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na a-ta-a-a ù nu-ùḫ-ša-tim qí-bi₄-ma um-ma a-bi₄-a-a-ma a-na a-ta-a-a qí-bi₄-ma a-bi₄ a-ta be-lí a-ta i-nu-mì a-ma-kam uš-bu-ni mì-ma a-wa-tim ša É a-bi₄-a a-ta-wa-kum um-ma a-na-ku-ma a-lá-ak-ma i-na ḫu-ra-ma iš-tí a-bi₄-ni a-za-ku-ma šu-ma ší-ma-am ša KÙ.BABBAR 5 ma-na qá-tí i-ṣa-ba-at a-tù-ra-ma KÙ.BABBAR 10 GÍN ni-iq-a-am a-na nu-ùḫ-ša-tim a-da-an a-na a-bi₄-ni a-wa-tim kà-lá-ší-na a-tù-wu-ma lá i-ša-me-a-ni ki-ma a-bu-ni sà-ak-lu um-ma a-na-ku-ma ṭup-pá-am ša 3.6666600000000003 ma-na KÙ.BABBAR ša ḫu-bu-li-a ù ṭup-pu-um ša 4 ma-na KÙ.BABBAR ša ḫu-bu-ul kà-ri-im ki-lá-li-ma ša ki-ma en-um-a-šur DUMU šál-mì-ḫi-im É i-na-a a-na na-áb-ší-im ip-qí-du-šu-nu a-bi₄ a-ta šu-ma a-bu-ni i-ša-al-ku-nu um-ma a-tù-nu-ma ṭup-pè-en₆ ki-lá-li-ma qá-at-ni ú-kà-al ṭup-pá-am ša 2 ma-na ú-šé-ta-qá-šu-ma a qá-tí-kà a-ša-kà-šu